32000R1474
L 171/11
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 1474/2000 НА КОМИСИЯТА
от 10 юли 2000 година
за определяне на намалените селскостопански компоненти и допълнителните мита, прилагани от 1 юли 2000 г. за внос в Общността на някои стоки, предмет на Регламент (ЕО) № 3448/93 на Съвета съгласно Временното споразумение между Европейския съюз и Израел
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕО) № 3448/93 на Съвета от 6 декември 1993 г. относно определяне на търговския режим, приложим за някои стоки, получени чрез преработване на селскостопански продукти (1), последно изменен с Регламент (ЕО) № 2491/98 (2), и по-специално член 7 от него,
като има предвид, че:
(1)
До влизането в сила на Евро-средиземноморското споразумение за асоцииране между Европейските общности и техните държави-членки от една страна и Държавата Израел от друга страна, подписано в Брюксел на 20 ноември 1995 г., на 18 декември 1995 г. (3) беше подписано и на 1 януари 1996 г. влезе в сила Временно споразумение между Европейската общност и Европейската общност за въглища и стомана от една страна и държавата Израел от друга страна за търговия и свързаните с търговията мерки. Това споразумение предвижда намаления на селскостопанския компонент за някои преработени селскостопански продукти в рамките на квотите.
(2)
Регламент (ЕО) № 1981/94 на Съвета от 25 юли 1994 г. относно отваряне и управление на тарифните квоти на Общността за някои стоки с произход от Алжир, Кипър, Египет, Израел, Йордания, Малта, Мароко, Западния бряг и ивицата Газа, Тунис и Турция и за предвиждане на подробни правила за удължаване на срока или адаптиране на тези тарифни квоти (4), последно изменен от Регламент № 563/2000 (5), отвори квотите, в рамките на които се разреши намаляване на селскостопанските компоненти за някои преработени селскостопански продукти с произход Израел. Тези намалени селскостопански компоненти и допълнителните мита трябва да бъдат определени.
(3)
Регламент (ЕО) № 1460/96 на Комисията (6), изменен с Регламент (ЕО) № 2495/97 (7), създава подробни правила за прилагане на преференциалните търговски режими, прилагани за някои стоки, получени от преработката на селскостопански продукти, посочени в член 7 от Регламент (ЕО) № 3448/93,
ПРИЕ НАСТОЯЩИЯ РЕГЛАМЕНТ:
Член 1
От 1 юли 2000 г. се определят в приложенията към настоящия регламент намалените селскостопански компоненти, прилагани за вноса на стоки, предмет на Регламент (ЕО) № 3448/93, за които във Временното споразумение, сключено с Израел, се предвижда намаляване на селскостопанския компонент, както и на съответните намалени допълнителни мита.
Член 2
Настоящият регламент влиза в сила на седмия ден след публикуването му в Официален вестник на Европейските общности.
Той се прилага от 1 юли 2000 г.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 10 юли 2000 година.